125/2018. (XI.15.) határozat:
/Napirend elfogadásáról/

Jászjákóhalma Község Önkormányzatának Képviselő-testülete a 2018. november 15-i soron kívüli, nyílt testületi ülésének napirendi pontjait elfogadta.


126/2018. (XI.15.) határozat:
/Jászjákóhalma, Fő út 27. szám alatt található Polgármesteri Hivatal épületének energetikai felújítási munkálataihoz kapcsolódóan az „Épületenergetikai fejlesztések Jászjákóhalma településen” (TOP-3.2.1-15-JN1-2016-00025) projekt többletköltségének biztosításáról/

[bookmark: _Hlk501366528]Jászjákóhalma Község Önkormányzatának Képviselő-testülete jóváhagyja a TOP-3.2.1-15-JN1-2016-00025 számú, „Épületenergetikai fejlesztések Jászjákóhalma településen” projekt bruttó 60.648.537,-Ft kivitelezési költségét, és a 2018. évi költségvetés tartalékalapja terhére biztosítja a pályázatban megjelölt beruházás megvalósításához szükséges bruttó 10.432.336,-Ft, azaz Tízmillió-négyszázharminckétezer-háromszázharminchat forint önerőt.

A Képviselő-testület egyidejűleg felhatalmazza a polgármestert a közbeszerzéssel kapcsolatos intézkedések, nyilatkozatok megtételére. 

Határidő: azonnal
Felelős: Terjéki Tünde polgármester

[bookmark: _GoBack]
127/2018. (XI.15.) határozat
/„A jászjákóhalmi Öreg Iskola épületének felújítása a közösségért” című projekt projektmenedzsmenti feladataira megbízási szerződés megkötéséről/

Jászjákóhalma Község Önkormányzatának Képviselő-testülete jóváhagyja a „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítése” című kiírás keretében „A jászjákóhalmi Öreg Iskola épületének felújítása a közösségért” című projekt 2018. szeptember 1. – 2019. március 31. közötti időszakra vonatkozó projektmenedzsmenti feladatainak ellátására a Triangulum Consulting Tervező és Tanácsadó Kft. (székhelye: 5081 Szajol, Alamand dűlő 74.) megbízását, és a település költségvetésében biztosítja a 60.000,-Ft+Áfa/hó megbízási díjat.

A Képviselő-testület egyidejűleg felhatalmazza a polgármestert a megbízási szerződés megkötésére és egyéb nyilatkozatok megtételére. 

Határidő: azonnal
Felelős: Terjéki Tünde polgármester

